احمد الشرع

احمد حسین الشرع  چې د ابو محمد الجولاني په نوم هم پېژندل کېږي،  د سوریې یو وسله وال دی چې د ۲۰۱۷ راهیسې د تحریر الشام د دویم امیر په توګه دنده ترسره کوي.  په ۲۰۱۶ کې له القاعدې سره د اړیکو پرې کولو څخه وړاندې،  جولاني د القاعدې د پخوانۍ سوریې څانګې النصره جبهې د امیر په توګه دنده ترسره کوله.  د متحده ایالاتو د بهرنیو چارو وزارت د ۲۰۱۳ په می میاشت کې الجولاني د " ځانګړي نومول شوي نړیوال ترهګر " په توګه ونوماوه،  څلور کاله وروسته يې د هغه د نيولو او په اړه يې د مالوماتو ترلاسه کولو لپاره ۱۰ ميليونه امريکايي ډالر جايزه اعلان کړه.   

که څه هم الجولاني ډېر سخت دریځه انسان پېژندل کېده خو اوس يې د نرمښت او سياست لاره خپله کړې ده،هغه په  ۲۰۱۴ کال د سيپټمبر په ۲۸ مه  یو غږیز بیان خپور کړ چې پکې یې ویلې يې وو د امریکا او متحدینو پر وړاندې به جګړه کوي او له خپلو جنګیالیو یې غوښتي چې د اسلامي دولت پر ضد په جګړه کې د لویدیځ مرسته به ونه مني.   په وروستیو کلونو کې هغه د ځان په اړه ډېر ښه تصویر وړاندې کړی دی، هغه ویلې،  چې د لوېديځو هیوادونو په وړاندې د جګړې لپاره هیڅ لیوالتیا نه لري، او د اقلیتونو د ساتنې ژمنه یې کړې ده. 

 ژوند 

 کورنۍ 
د جولاني پلار حسین الشریع په سوریه کې د نصریانو لپاره د عربي ملتپالو محصلینو فعال وو. هغه د 1961 او 1963 کودتا وروسته د نصرت ضد جګړې په بهير کې د سوریې نوي بعثیانو لخوا زنداني شوی وو، کوم چې د متحده عربي جمهوریت مات او د عرب سوسیالیست بعث ګوند واک يې رامېنځته کړ. 

د جولاني پلار وروسته له زندانه وتښتېد او عراق ته لاړ، هلته يې خپلې لوړې زده کړې په ۱۹۷۱ کال کې بشپړې کړي. په دې موده کې يې اوردون ته د فلسطین د ازادۍ له سازمان سره د همکارۍ په موخه سفر وکړ. په ۱۹۷۰ لسیزه کې سوریې ته له راستنېدو وروسته چې په دې هېواد کې د بشر اسد پلار حافظ الاسد د شخصي دیکتاتور په توګه واکمن وو د جولاني پلار يې بیا زنداني کړ. هغه وروسته کله چې له زندانه خوشې شو په سعودي عربستان کې یې پناه واخیسته. 

حسین الشرع چې د کروندګرۍ په برخه کې پوهه لري او د بغداد له پوهنتون څخه د اقتصاد په برخه کې فارغ شوی، د سعودي د تېلو په صنعت کې یې کار کړی او په عربي ژبه یې ګڼ کتابونه خپاره کړي چې څنګه طبیعي زیرمې لکه تېل د عربي نړۍ په پرمختګ کې مرسته کولای شي او په ښه توګه د سیمې اقتصادي وده ګړندۍ کړي. 

 په سوریه کې د ځوانۍ دوران 
الجولاني په 1982 کال کې د سعودي عربستان په ریاضښار کې زېږېدلی، هلته د نوموړي پلار تر 1989 پورې د تېلو د انجینر په توګه کار کاوه. په همدغه کال کې د الجولاني کورنۍ بېرته سوریې ته راستانه شوه ، او تر ډېره هلته مېشت شول، الجواني هغه وخت ځوان وه ، چې  د ۲۰۰۳ کال په لړ کې د ځينو ستونزه له امله بېرته عراق ته کډوال شول.

په سوریه کې د ځوانۍ پرمهال د الجولاني کورنۍ د اقتصادي پلوه منځنۍ وه يانې ډېره خواره يا شتمنه نه وه. مور یې د ښوونځي ښوونکې وه او پلار یې د لومړي وزیر محمود الزوبي لپاره د تېلو په صنعت کې مشاور وو. Almustafa, Hamzah Almustafa; Jazmati, Hossam (22 June 2021). 

 پوځي او سیاسي فعالیتونه 

 د عراق جګړه 
ښي|بټنوک| ۲۰۰۶ ـ په عراق کې د امریکايي ځواکونو له خوا د الجولاني له نیولو وروسته د نوموړي انځور 
په 2021 کې د فرنټ لاین سره د یوې مرکې له مخې، الجولاني وویل چې هغه په 2000 کې د فلسطین د دویم انتفادې ډلې لخوا جذباتي شوی وو. هغه وویل، «ما په دې فکر پیل کړ چې څنګه وکولای شم خپل وظیفه په ښه توګه سرته ورسوم، د داسې خلکو دفاع وکړم چې د نيوونکو او یرغلګرو له خوا ورباندې ظلمونه کېږي.»  

د سپټمبر د یوولسمې د بریدونو څخه په ستاينې،Almustafa, Hamzah Almustafa; Jazmati, Hossam (22 June 2021).  الجولاني په عراق باندې د ۲۰۰۳ کال له برید څخه څو اونۍ مخکې له دمشق څخه بغداد ته په بس کې سفر وکړ، چېرته چې هغه په چټکۍ سره په عراق کې د القاعدې (AQI) په لیکو کې شامل شو. Raya Jalabi (7 December 2024).  د اسراییلو ټایمز ورځپاڼې ادعا کړې چې الجولاني د AQI د مشر ابو مصعب الزرقاوي نږدې ملګری وو. 

په ۲۰۲۱ کال د يوې رسنۍ سره په مرکه کې نوموړي د الزرقاوي سره لیدنه رد کړه او ادعا یې وکړه چې هغه یوازې په عراق کې د القاعدې لاندې د امریکایي اشغال په وړاندې د یو منظم سرتېري په توګه دنده ترسره کوله. الجولاني په ۲۰۰۶ کال کې د عراق د کورنۍ جګړې له پیلېدو مخکې د امریکايي ځواکونو له خوا ونیول شو او د ابوغریب، کمپ بوکا، کمپ کرېپر او التاجي زندان په ګډون په بېلابېلو زندانونو کې تر پنځو کلونو پورې زنداني شو. 

 د سوریې کورنۍ جګړه 

 اړونده ليکنې 

 سرچينې 

وېشنيزه:1982 زېږېدنې